CELEX: 62021TN0475
Language: et
Date: 2021-08-06 00:00:00
Title: Kohtuasi T-475/21: 6. augustil 2021 esitatud hagi – Prantsusmaa versus komisjon

27.9.2021   
            
            
               ET
            
            
               Euroopa Liidu Teataja
            
            
               C 391/21
            
         
      6. augustil 2021 esitatud hagi – Prantsusmaa versus komisjon
      (Kohtuasi T-475/21)
      (2021/C 391/30)
      Kohtumenetluse keel: prantsuse
      
         Pooled
      
      
         Hageja: Prantsuse Vabariik (esindajad: F. Alabrune, T. Stéhelin, A-L. Desjonquères, G. Bain)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  Tühistada osaliselt komisjoni 16. juuni 2021. aasta rakendusotsus (EL) 2021/988, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, kuivõrd sellega kehtestatakse 45 869 990,19 eurole vastav korrektsioon osas, mis puudutab „Vabatahtliku tootmiskohustusega seotud toetust“ järgmiselt sõnastatud põhjendustel: „Meede 24 – taotlusaasta 2017 (aruandeaasta 2018)“ ja „Meede 24 – taotlusaasta 2017 (aruandeaasta 2019)“ toetusaastateks 2018 ja 2019;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja esitab oma hagi toetuseks vaidlustatud otsuse vastu üheainsa väite.
      Komisjon on hageja väitel teinud õigusliku vea, tõlgendades valesti määruse nr 1307/2013 (1) artikli 52 lõiget 2, asudes seisukohale, et kõrrelistega segatud liblikõieliste söödakultuuride kasvatus ei saanud olla vabatahtliku tootmiskohustusega seotud toetuskorra raames toetuskõlblikud.
      Esimesena ei võimalda määruse nr 1307/2013 artikli 52 lõige 2 liikmesriikidel kehtestada vabatahtliku tootmiskohustusega seotud toetuskorda kõikide liikmesriigis levinud ja väljakujunenud praktikate suhtes liblikõieliste söödakultuuride kasvatuse sektoris, mis puudutab liblikõieliste söödakultuure, mida kasvatatakse nende valgurikkuse tõttu.
      Teisena tuleb määruse nr 1307/2013 artikli 52 lõiget 2 tõlgendada selliselt, et valgurikaste taimede kasvatuse sektorisse kuulub tegelikkuses – eelkõige levinuna Prantsusmaal – kõrrelistega segatud peamiselt liblikõieliste söödakultuuride kasvatus.
      Järelikult, asudes vaidlustatud otsuse vastuvõtmisel seisukohale, et kõrrelistega segatud peamiselt liblikõieliste söödakultuuride kasvatus ei saa olla toetuskõlblik määruse nr 1307/2013l artiklis 52 ette nähtud vabatahtliku tootmiskohustusega seotud toetuse saamiseks, on komisjon õigust valesti kohaldanud.
      
         (1)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT 2013, L 347, lk 608).